Hvis du føler, at du bliver udsat for sexchikane på din arbejdsplads, så kontakt din lokale HK-afdeling på tlf.: 7011 4545.  Sexchikane er defineret som ”enhver uønsket adfærd med seksuelle undertoner, og som har det formål eller den virkning, at den skaber et truende, fjendtligt, nedværdigende, ydmygende eller ubehageligt klima”.  Det betyder, at det er din oplevelse af, om en bestemt adfærd er krænkende eller ubehagelig, der er afgørende. Dog har det en betydning, hvilken omgangstone der normalt er på din arbejdsplads.  Hvis du føler dig sexchikaneret af en kollega, kan du kræve godtgørelse efter Erstatningsansvarsloven.  Hvis du føler dig sexchikaneret af en chef, kan du kræve godtgørelse efter Ligebehandlingsloven.